Pyhä Henki ...
Graham Cooke KAIKKI ON MAHDOLLISTA
Mikä nero oletkaan!
Ylistän Sinua! Meillä on ollut mahtavaa kanssasi.
Kiitos, että olet kanssamme ja kiitos kaikesta, mitä teet.
Kiitos siitä, että olet Herra seurakunnassa.
Tiedämme Jeesuksen olevan seurakunnan Herra.
Mutta Sinä olet Herra seurakunnassa.
Näytät meille Hänen suuruutensa.
Sinä avaat ja suljet ikkunoita ja ovia taivaassa.
Sinä kuljet rinnalla, rohkaiset, lohdutat ja opetat meitä.
Koulutat, varustat ja voimaannutat meitä.
Olet ihmeellinen. Toki tiedät sen, mutta haluan silti sanoa sen.
Rakastan lempeää huumoriasi.
Pidän kummallisesta komedian kyvystäsi.
Rakastan sitä, miten rakastat meitä.
Ja sitä, miten haluat olla osallinen elämässämme.
Haluat olla osallinen, mutta haluat myös puuttua asioihin.
Olet tilan valtaaja parhaasta päästä.
Jos vastustamme Kyyhkystä, muutat itsesi vedeksi, jota ei voi padota.
Se juoksee asioiden läpi, yli, ali, ympäri, eikä sitä voi pysäyttää.
Mutta jos joku pysäyttää Sinut, muutut tuuleksi, jota ei voi estää.
Sinulla on kyky, jota ei voi vastustaa.
Sinä se vain palaat kaikissa muodoissasi.
Ja parasta on, kun muutat itsesi viiniksi.
Koska viini tekee sydämen iloiseksi.
Olet todella tervetullut tänne!
Tunnemme voimasi, mutta myös lempeytesi ja uskollisuutesi.
Koemme sitoutumisesi meihin.
Loppumattoman, periksi- antamattoman, muuttumattoman.
Tule ja tee, minkä teet parhaiten - innoita ja stimuloi meitä.
Puhalla yllemme!
Anna meille tietoisuus merkityksestämme Valtakunnassa.
Ja kuinka paljon Taivas meitä rakastaa ja pitää arvossa.
Jesuksen tähden, koska rakastat edustaa sitä, kuka Hän on.
Hänen tähtensä siis, koska Hän on kaiken arvoinen.
Aamen.
Negatiivisen olemassaolo todistaa aina positiivisen.
Ei voi olla kielteistä ilman positiivisen läsnäoloa myös.
Ei voi olla kirousta vailla siunausta jossain horisontissa.
Jokaiseen ongelmaan liittyy huolenpito.
Jokaisen ahdistuksen takana on lupaus.
Koko identiteettimme kietoutuu profetiaan.
Jopa epätoivo voi kääntyä hyväksi.
Kaikella negatiivisella tulee aina olla seuranaan positiivinen.
Jeesus otti kirouksen pois meistä.
Hän on vapauttanut meidät siunauksen täyteyteen.
Tämä on mahtava uutinen, koska kiroukseen liittyy pelko, -
ahdistus, depressio, epätoivo - kaikki kirouksen aikaansaannosta.
Hän ei ottanut pois ainoastaan kirousta vaan myös sen seuraukset.
Nyt ahdistuneisuus ja pelko on suorastaan laitonta.
Nyt meillä on rauha ja ilo, rakkaus ja lepo.
Todellinen luontomme on olla levossa.
Todellinen luontomme on olla iloinen, onnellinen, riemukas.
Olemme maailman onnellisimmat ihmiset.
Olemme onnellisia Jumalan rakkaudessa meitä kohtaan.
Jeesus otti kirouksen ja vapauttaa yllemme siunauksen sen sijaan.
Sen vuoksi Hän sanoi Vuorisaarnassa: "Autuaita olette te ..."
Hän näytti kaikki ulottuvillamme olevat siunaukset Taivaasta.
Kaikille, jotka seuraavat Minua, ovat Minussa ja joissa Minä olen.
Hän on sinussa, joten viehätät koko Taivasta Jeesuksen vuoksi sinussa.
Jeesus viehättää Taivasta.
On siis todella helppoa olla siunattu Valtakunnassa.
Jeesus on siunauksen magneetti.
Hän on kasvun ja suuremman siunauksen magneetti.
Kaikki hyvä tulee Taivaasta suoraan henkeemme, koska siellä on Jeesus.
Hän vetää puoleensa Taivaan siunauksen ja suosion.
Negatiivisen olemassaolo todistaa myös positiivisen olevan käsillä.
Mark. 9:23 Jeesus sanoi kaiken olevan mahdollista, kun uskoo.
Hän tarkoitti aivan kaiken elämässä olevan mahdollisuus.
Meidän ei tarvitse tehdä muuta kuin vain uskoa.
Hän otti kaiken ja kutisti sen naurettavan yksinkertaiseksi.
Hän opettaa, että kaikki tilanteet ovat Taivaalle mahdollisuus.
Meiltä odotetaan vain uskoa.
Sana 'mahdollinen' juuri tulee ajatuksesta tehdä voimalliseksi.
Tehdä kykeneväksi, voimakkaaksi ja voimalliseksi.
Jokaisen tilanteen elämässäsi on tarkoitus vahvistaa sinua.
Sen on tarkoitus lisätä voiteluasi, voimiasi ja taitojasi.
Miksi se muuten tapahtuisi sinulle?
Mistä muusta syystä se tapahtuisi?
Sellainen käsitys on nurinkurinen, -
että vaikka Jumala on meidän puolellamme, -
vihollinen voisi tehdä mitä haluaa ja vaikuttaa meihin.
Kristuksessa meidät on erotettu kirouksesta.
Meille on annettu valta ylitse tuhoajan.
Meidät on asetettu korkealle valtojen ja hallitusten yläpuolelle.
Alamme oppia, miltä tuo paikka näyttää.
Jeesuksen rukous oli: "Niin maanpäällä kuin taivaassa."
Sama valta ja ilmapiiri, joka vallitsee Taivaassa, -
voi nyt tulla meidän omaan maailmaamme.
Tätä me katsomme.
Juuri tätä on kristillisyys.
Maanpäällä niin kuin taivaassa.
Me emme lankea tuon kirkkauden tason alapuolelle.
Koska se ei ole sitä, keitä me olemme.
Me olemme kristittyjä.
Meidän konseptejamme ei sekoiteta.
Me sekoitamme kyllä muiden ihmisten konseptit.
Saamme sen aikaan Jumalan rakkaudella, ilolla ja rauhalla.
Koska juuri nämä asiat puuttuvat maailmasta.
Voimme pistää koko maailman sekaisin rakkaudella ja naurulla.
Voimme tehdä sen koko maailmalle rauhallamme.
Olet erityinen olento, olet uusi luomus.
Ennen Jeesusta maailma ei ollut nähnyt ketään kaltaistasi.
Mutta nyt olemme maailmassa.
Hengellisesti olemme monin tavoin kuin entisajan Anak.
Olemme jättiläisiä maassa.
Olemme sotaurhoja, voittajia. Olemme uskovia!
Olemme Tien seuraajia!
Olemme Jeesuksen miehiä ja naisia. Olemme Pyhällä Hengellä täytettyjä.
Älkää pelleilkö kanssamme!
Me olemme tämän korttelin uudet jättiläiset.
Ja maailma on lähiömme.
Se, jota seuraamme, on mahtava!
Hän on täynnä majesteettiutta, auktoriteettia ja valtaa.
Eikä Hän ansaitse seuraajikseen mitä tahansa räpeltäjiä.
Emme ole mitään räpeltäjiä.
Meissä on ainesta ja kasvamme kohti asemaamme.
Tätä me olemme - tämä on todellisin identiteettimme.
Olemme elävän Jumalan poikia ja tyttäriä.
Kenenkään ei parane pelleillä kanssasi.
Emme ole vihaisia. Emme ole tuomiohenkisiä.
Emme ole epäystävällisiä. Emme ole ilkeitä.
Olemme loistavia!
Olemme rakkaudellisia, ystävällisiä, anteliaita, vahvoja, palavia.
Olemme lempeitä, rauhallisia, täynnä naurua ja hyvää mieltä.
Olemme ylenpalttisen avokätisiä - ja rakastamme kunnon tappelua.
Olemme tyytyväisiä siihen, mitä meillä on ja olemme sitä iloiten.
Voimme juosta väsymättä, kulkea nääntymättä. Tätä me olemme.
Emme tarvitse päiväunia. Saamme virvoituksen.
Kuljemme läpi aavikon, ja muutamme sen lähteiden maaksi.
Tätä me olemme!
Tämä on Jumalan ihmisten luonto ja tätä me edustamme.
Parasta Taivaasta maanpäällä.
Kun Jeesus palaa, ei Hän pelasta seurakuntaa maailmalta.
Hän pelastaa maailman meiltä.
Olemme ihmisryhmä, jolle on annettu majesteettius.
Meillä on palo, eikä meitä voi voittaa.
Olemme enemmänkin kuin voittajia.
Vihollinen saa harkita toisenkin kerran ja joutuu perääntymään.
Se joutuu tajuamaan, ettei voi voittaa ja se perääntyy.
Tämä on identiteettimme.
Kaikki mitä tapahtuu, on meille mahdollisuus.
Jokainen tilanne elämässäsi on mahdollisuus johonkin upeaan.
Tätä on loistavan ajattelun taito.
Katsomme elämää näkökulmasta, josta kaikki on mahdollista.
Kun opin näkemään oikein, kaikki muuttuu mahdollisuuksiksi.
Kaikki elämässäni on suunniteltu nostamaan minua.
Jumala käyttää vihollista minun tarkoituksiini.
Hän sanoo viholliselle, että Hän antoi jotakin tapahtua -
voidakseen osoittaa voimansa siinä.
Jeesus voi riemuiten kääntää ympäri kaikki vihollisen teot.
Me olemme tuota näkemystä seuraava kansa.
Tiedämme, että tässä tilanteessa piilee suurempi siunaus.
Hyvyys haastaa meitä siinä.
Siinä on meille haaste nousta ja nähdä se, minkä Hän näkee.
Meidän tulee vallata tuo paikka niin itsellemme kuin muillekin.
Jokainen olosuhteeni tekee minusta tehokkaamman.
Ja vahvemman, se lisää voimaani.
Jumalan majesteettius laskeutuu ylleni yhä voimallisempana.
Kaikki on silkkaa mahdollisuutta.
Kaikki mahdollisuudet tähtäävät sinun voimaannuttamiseesi.
Älä koskaan anna minkään tilanteen viedä sinulta pois mitään.
Sen on tarkoitus antaa sinulle jotain.
Sen vuoksi olet Kristuksessa. Sen vuoksi olet uskova.
Niinpä olet todella utelias.
Mitähän tässä oikein tapahtuu, mitä siitä mahtaa tulla minulle?
Olet kiinnostunut ja utelias.
Tulet Jumalan eteen positiivisin sanoin:
"Tunnen Sinut! Sinulla on mielessäsi jotain hyvää! Mitä?"
"Mitä aiot antaa minulle ja ympärilläni oleville ihmisille?"
Jos työpaikallasi menee heikosti, voit alkaa rukoilla sen puolesta.
Olen tehnyt sen itsekin.
Olen rukoillut yritysten puolesta siunausta niille.
Siunausta siksi, että minä olen siellä.
Minä olen täällä.
Laske kätesi laitteittesi päälle.
Laske kätesi kaiken ylle ja rukoile joka huoneessa.
"Herra, anna siunaus ja anna tilausten ja myynnin kasvaa."
"Jeesuksen nimessä."
Eräs ystäväni toimi profeetallisessa tehtävässä.
Elettiin 1970- ja 1980-lukua.
Pastorina Englannissa ei vieläkään ansaitse kovin paljon.
"Jos olet kerran voideltu, hanki itse rahasi."
Eikä siinä mitään.
Ystäväni toimi profeetan tehtävässä ja eli ja lähes kuoli uskon varassa.
Jos Jumala ei anna rahaa, Hän antaa keinon tehdä sitä.
Sanoin tämän ystävälleni.
Jos Jumala ei anna sinulle rahaa, Hän antaa idean hankkia sitä.
Se on Jumalan tapa toimia.
Herra sanoi, että hänen tulee avata toimistokoneiden korjausliike.
Hän sanoi, ettei tiedä mitään kopiokoneista.
Herra sanoi: "Mutta Minä tiedän."
Hän avasi liikkeen ja jakoi esitteitään kaupungilla.
Sitten hänelle soitettiin.
"Kopiokoneemme on hajonnut." Hän lupasi tulla tuota pikaa.
Hän astui sisään työkalupakkeineen.
Mutta työkalupakki on tyhjä.
Siellä on vain pieni kortti, jossa lukee Jumalan antama lupaus.
Hän kysyi, mikä on vikana ja jäi sitten yksin koneen kanssa.
Hän laski kädet koneen päälle, ja se alkoi toimia jälleen.
Eikä hän muuta koskaan tehnytkään.
Hän on ensimmäinen tuntemani toimistokoneen parantaja.
Muuta hän ei koskaan tehnyt ja ansaitsi kasapäin rahaa.
Hänelle sanottiin, että hän on kaikkien aikojen nopein korjaaja.
Hänen maineensa levisi kaupungissa ja ympäröiviin kaupunkeihin.
"Tämä kaveri on nero. Hän saa minkä tahansa toimimaan."
"Eikö ole tarpeen vaihtaa osia?" "Ei, hieron vain muutamaa kohtaa."
Kaikki ihmettelivät, miten hän sen oikein tekee.
"Ei tarvitse maksaa osista, vaan pelkästään työstä."
Se on tosi hupaisaa.
Emme vielä tajua, miten naurettava Jumala haluaa olla vuoksemme.
Miten rajattoman kekseliäs Hän haluaa olla vuoksemme.
Kaikissa olosuhteissamme on kyse vain yhdestä asiasta.
Siitä, että kasvamme vahvemmiksi.
Nähdä ja tuntea Jumala, seurata Häntä ja osata ihmetellä.
Luulen, että tämä Jumalalla on mielessään.
Mitä vaikeampi olosuhde, sitä suurempi hämmästys, kun Hän tekee ihmeensä.
Meidän ei tarvitse muuta kuin pysyä kyydissä, kunnes ihme tapahtuu.
Usko, se on sinun pieni osuutesi asiassa.
Kunhan sinä uskot, Minä kyllä ilmestyn.
Jospa kaikki olosuhteesi ovatkin juuri ihmeiden edellytys?
Lisäämään ihmetystäsi. "Voi hyvä tavaton! Jo oli ihmeellistä!"
Täynnä hyvää mieltä ja naurua.
Vaikeuksista pitämistä sen vuoksi, mitä ne antavat meille.
Emme pelkää ongelmia ja vaikeuksia, vaan näemme ne oikeassa valossa.
Monet organisaatiot kiertyvät ongelmien ja vaikeuksien ympärille.
Mahtavatko ne tajuta kietoutuneensa myös valtavan moniin siunauksiin?
Noille järjestöille on varattuna siunauksia.
Ne vain eivät näe asioita kuten Jumala.
Jokainen ongelma on niille taistelun aihe.
Älä anna vihollisen johtaa sinua harhaan käymään sotaa.
Jos se sen tekee, ajaudut sivuun siunauksestasi ja suosiostasi.
Kysy aina Herralta, onko tämä taistelu, johon Hän sinut haluaa.
Vai onko se syytä vain jättää vaille huomiota.
Suuret ongelmat tuovat suuret siunaukset.
Jokainen vaikeus on suunniteltu siunaukseksi, joten katse siihen!
Jumala rakastaa antaa sinulle asioita, usko pois.
Meillä on valtaa, koska meidät on asetettu Kristukseen.
Se on suosion ja lupauksen paikka.
Siinä kaikki on mahdollista, kaikki on tehtävissä ja saavutettavissa.
Jos aivoittelemme jotain sydämessä, se voi toteutua elämässämme.
Tämä on opetus elämästä Hengessä.
Israel sai profeetallisen sanan Egyptissä vapautumisesta sieltä -
ja astumisesta Luvattuun maahan.
He tiesivät lopputuloksen ja näkivät ihmeet.
He saivat vaurauden Egyptistä, ja jokin ylitti tuon kaiken erämaassa.
He siirsivät katseensa Jumalasta, ja se siirtyi myös pois lupauksesta.
He alkoivat nähdä ympäristönsä, ja se herätti epäilyksen.
Epäilys johti epäuskoon, joka vei petokseen ja he halusivat palata.
Lupaus tuo esiin lopputuloksen.
Lopputuloksen on määrä lisätä uskoa, jotta sitoudumme prosessiin.
Usko lisää mielikuvitusta, ja tämä on meille monille se vaikea paikka.
Meidät on kasvatettu vain logiikan ja järjen tuntevassa maailmassa.
Jumala antoi meille mahtavat aivot ja Hän haluaa, että käytämme niitä.
Mutta järki ja logiikka eivät auta Hengen maailmassa.
Tarvitaan viisautta.
Tarvitaan ilmestystä ja mielikuvitusta, unia ja näkyjä.
Ne tarvitaan käsittelemään Jumalan antama ylenpalttinen runsaus.
Tulee hetki, jolloin logiikka ei enää riitä.
Logiikasta tulee kompastuskivi, koska se puhuu meidät ulos asioista.
Mutta ilmestys puhuu meidät sisään niihin.
Pidän logiikasta ja järjestä, mutta vain tiettyyn rajaan saakka.
Jeesus on aivan liian fiksu ollakseen vain intellektuelli.
Joskus seurakunnassa asiat nähdään todella intellektuellista kulmasta.
Se on yksi pääsyistä, miksi se on voimaton.
Meidän täytyy ymmärtää asiat, joten emme viitsi luottaa.
Emme toimi, ellemme ymmärrä asiaa.
Olemme niin sidoksissa logiikkaan ja järkeen, että emme tee mitään.
Emme tee mitään erityistä ja merkittävää.
Annamme logiikan ja järkeilyn puhua meidät ulos hengellisyydestä.
Luonnollinen mieli puhuu meidät ulos yliluonnollisesta kokemuksesta.
On harhaoppi, että vaikka alkuseurakunta tarvitsi -
yliluonnollisuutta, me emme, koska meillä on Raamattu.
Olemme antaneet vihollisen johtaa meidät voimattomuuteen -
sen suhteen, mitä vihollinen yrittää tehdä maailmassa.
Suuntaamme vaikka politiikkaan asioiden korjaamiseksi.
En tarkoita arvostella politiikkaa tai kristittyjä poliitikkoja.
Mutta se ei ole koko vastaus.
Vastaus on seurakunnan paluu vaellukseen Jeesuksen kanssa -
sellaisessa kirkkaudessa, että kaikki on mahdollisuutta.
Että identiteettimme nousee kaiken meitä vastustavan yläpuolelle.
Ja alamme tajuta, keitä todella olemme Jeesuksessa.
Ja mikä on oikeutettu paikkamme tässä maailmassa.
Asetumme iloiten auktoriteettien alle, -
mutta myös rukoilemme ne korkeammalle tasolle.
Me vaikutamme niihin, emme vain menemällä mukaan -
poliittiseen taisteluun, vaikka se on osa sitä.
Mutta se on myös menemistä noihin paikkoihin sanoen: -
"Tämä alue on minun, koska palvelen tämän alueen todellista Henkeä."
"Ja Hänen nimensä on Jeesus!"
Ja koko maa kuuluu Hänelle.
Tämä paikka kuuluu Hänelle. Hän on Herra ja Kuningas!
Hän on tämän tilanteen Herra näissä olosuhteissa.
Olemme tulleet taistelemaan Hänen nimessään, eikä paha voi voittaa.
Hän on jo käynyt pahuuden päämajassa kolmen päivän ajan.
Kolmessa päivässä Hän pyyhki pahan olemattomiin.
Heikkoudessaankaan Häntä ei voitu pitää siellä, vaan Hän voitti.
Hän tuli mukanaan kaikki haluamansa, eikä kukaan voinut estää Häntä.
Hän nousi kuolleista, ja nyt Hän pitää hallussaan kaikkea.
Ja me olemme Hänen edustajiaan.
Olemme Hänen suurlähettiläitään ja sotaurhojaan ja palvelemme ilolla.
Me olemme niin kuin on Hän.
Hänessä me elämme, liikumme ja Hänessä me olemme.
Tämä on ajatusmalli.
Tämä on SE ajatusmalli, jonka Jumala haluaa meillä olevan.
Ajatusmalli Hengessä, Hänen elämässään ja rauhassaan.
Usko lisää mielikuvitusta.
Sen avulla voimme voittaa logiikan ja järkeilyn.
Sen avulla saamme ilmestyksen siitä, mitä Jumala sallii.
Lupaus johtaa meidät ulos Egyptistä ja siirtää kohti Kanaanin maata.
Se on takuu lopputuloksesta ja antaa varmuuden matkaa varten.
Kaikista ihmisistä maanpäällä teillä on suurin luottamus.
Miksi? Koska tiedätte jo lopputuloksen.
Se on kuin kuuluminen Superball- tiimiin, jonka tietää voittavan -
jo ennen pelikentälle pääsyä.
Pelikentälle on mentävä, mutta pelaamme hymyssä suin.
Koska me tiedämme, kuka pelin voittaa.
Isä rakastaa mahdottomuuksia.
Hän rakastaa astua epävarmuuteemme ja riittämättömyyteemme.
Hän tarjoaa apunsa ja tekee aikeensa selviksi.
Hän on tarkoituksellisimmin toimiva koskaan tapaamani persoona.
"Minä olen kanssasi ja voitat midianilaiset kuin yhden miehen."
Gideon!
Gideon piileksii viinikuurnassa ja tienaa leipäänsä masentuneena.
Sitten ilmestyy Jumala ja sanoo: -
"Olen kutsunut sinut voittajaksi. Hei! Sotaurho!"
Gideon sanoo: "Heppu hei! Katsopa tarkemmin!"
"Minuako kutsut urhoksi? Näytänkö sellaiselta?"
"Sinun tuntemuksillasi ei ole väliä. Sinua katsoessani näen sotaurhon."
Jumalan rakkauteen kuuluu, että Hän sanoo sinulle päin näköä: -
"Unohda tekosyysi! Näin Minä sinut näen."
"Tämä sinä olet."
En minä tuohon yllä. - Tiedetään, mutta tämä sinä olet.
Olen perheen nuorimmainen. - Tiedetään, mutta tämä sinä olet.
Perheeni on heimomme köyhin. - Tiedän.
En pysty tähän! - Tiedän, että olet täydellinen.
Olen silkka hukkaputki. - Miksi luulet Minun valinneen sinut?
Kaikki tietävät, että jos Gideon pystyy tähän, Israelilla on Jumala.
Verukkeille ei ole sijaa, ei ole mitään syitä.
Ilmesty paikalle ja ota vastaan käskyt.
"Minä olen kanssasi." Hän pitää päänsä ja sanoo sinulle: -
"Siitä huolimatta ..."
Tämä on kohtelias tapa ilmaista, että Hän on kuunnellut sanasi -
ja sitten viittaa niille kintaalla.
Lupaus on suunniteltu käsittelemään epäilys, pelko ja epäusko.
Lupaus on vastalääke niille kaikille.
Sanot: "En tiedä, pystynkö siihen." Jumala sanoo: "Annoin lupaukseni."
"Enkö antanutkin lupauksen?" "Annoit."
"Sinulla on siis lupaus, mitä enää ihmettelet!"
Lupaus on vastalääke pelolle, epäuskolle ja epäilykselle.
"Kiitos Herralle minulla on lupaus! Miksi panikoin? Minulla on lupaus."
Herttaset!
Minulla on profetia!
Minulla on raamatunpaikka, jonka Pyhä Henki antoi kuukausia sitten.
Huh! Olen pelastettu!
Jeesus sanoo, että ihmisille se on mahdotonta, mutta ei Jumalalle.
Kaikki on mahdollista Jumalan kanssa.
Jokainen asia elämässäsi on mahdollisuus.
Se on mahdollisuus jollekin ihmeelliselle tapahtua.
Se on sinulle mahdollisuus kohota korkeammalle ja kasvaa.
Ja ottaa vastaan ylenpalttisuutta.
Se on mahdollisuuteesi nousta, voittaa ja vallata uusi paikka.
Tämän hetken vaikeudessasi odottaa uusi aluevaltaus.
Jumala on sen merkinnyt hyväksesi.
"Rakastan tätä tilannetta, koska sen kautta saan antaa sinulle alueen."
Älä katso ongelmaa, vaan näe aluevaltauksesi.
Toki siellä on jokunen heimo ja muutama jättiläinen.
Mutta ei mitään mistä et selviäisi, koska Minä olen kanssasi.
Heppuja menee erämaahan jatkuvasti ja näkee siellä jättiläisiä!
Niillä on miekat ja sotavaunut.
Jumala sanoo: "No onhan siellä muutama mielenkiintoinen juttu."
"Eihän se mikään pikkumittelö ole, mutta kuulkaa, Minä olen siellä!"
Meidän täytyy voittaa vain pari ensimmäistä taistelua.
Kohta vihollinen kauhistuu Minua - ja sitten juhlitaan voittoa!
Lupaus kattaa kaiken.
Jokainen tilanne, joka nousee ...
Kyllähän te tiedätte, että tämä on evankeliumi, eikö?
Tämä on suuren riemun ilouutinen.
Taivas on palautettu maanpäälle.
Ja nyt maanpäälle on noussut kokonaan uusi ihmisrotu, -
joka voi olla yhteydessä Taivaan kanssa tästä ilosta käsin.
Tätä te olette!
Evankeliumi on niin tajuttoman hyvä uutinen, että se lähentelee satua.
Tiedämme, että kun jokin on liian hyvää ollakseen totta maailmassa, -
jotakuta huijataan.
Mutta Valtakunnassa, jos se ei ole liian hyvää ollakseen totta, -
kyse ei ole Jumalasta.
Koska Jumala on niin ylenpalttinen ja ihmeellinen, -
niin antelias, niin avokätinen, niin voimallinen, niin majesteettinen.
Kaikki edustaa Jeesuksen erinomaisuutta.
Jokaisella olosuhteellasi on mahdollisuus suuruuteen.
Suuruuden ilmentymiseen sinussa henkilökohtaisesti, -
ei vain asioiden ratkaisuissa.
Lupaus kattaa kaiken.
Se on Jumalan aikeen tulo käsin- kosketeltavaksi: "Annoin lupauksen."
Se on mahtavaa, usko pois!
Jumala rakastaa tehdä työtä meissä, jotta voi iloita saavutuksistaan.
Kun Hän näkee tilanteesi, Hän näkee sen hymy kasvoillaan.
Koska Hän tietää, mitä Hän haluaa tehdä.
Se on kuin taidetta.
"Olen lähettänyt Grahamille tosi mielenkiintoisen ongelman."
"Toivon, että hän herää näkemään kaikki sen tuomat mahdollisuudet."
"Mutta häntä pitää hiukan tyrkätä, koska aamuisin hän on aika hidas."
Jumala iloitsee tilanteistasi, koska Hän tietää jo aivoituksensa.
Ja mitä Hän haluaa antaa sinulle.
Jokainen ongelma sisältää huolenpidon.
Jokainen lupaus on suunniteltu tuomaan sinut täyteyteen.
Hän muuttaa käsittämättömän kuviteltavissa olevaksi.
Sen, mikä on mahdollisuuksien rajojen ulkopuolella, -
Hän on nyt Kristuksessa tuonut ulottuvillemme.
Kaikki on mahdollista.
Aivan kaikki.
Elämäsi on täynnä mahdollisuuksia.
Järjestösi ei ole täynnä ongelmia, vaan täynnä mahdollisuuksia.
Profetiat, näyt ja unet vievät Jumalan aikeiden maailmaan.
Hän tekee niistä kaikista mahdollisia.
Jotkut Jumalan suunnittelemista asioista vaikuttavat mahdottomilta.
Hän sanoo, että jopa mahdottomuudet ovat mahdollisia sinulle. Miten?
"Miten se on mahdollista?", Maria kysyi.
Se näytti hänestä aivan mahdottomalta.
Jumala sanoi tekevänsä siitä mahdollisen.
Jopa mahdottomuudet teen mahdollisiksi.
Kuuntelin Davidia eilen illalla.
Hän on mahdollisuuteen upottautunut mies.
Hänellä on joka päivä puoli tusinaa uutta ideaa jo ennen aamiaista.
Sen tuntee hänessä. Koen hänessä sielunsukulaisuutta.
Hän on yksi meistä ja saamme toivottavasti olla yksi hänestä.
Mutta hänelle kaikki on mahdollisuus.
Olet suosiossa, kun ihmiset soittelevat antaakseen asioita.
Aika mahtavaa ...
Profetia, näyt ja unet auttavat ohittamaan luonnolliset ajatukset, -
jotka nojaavat liiaksi älyyn, logiikkaan ja järkeilyyn.
Ne ohittavat myös tarpeemme tajuta kaikki ennen päätöksentekoa.
Snl. 3:5 ja 6 kehottaa olemaan nojaamatta omaan ymmärrykseen.
Kaikilla teilläsi tunne Minut ja luota Herraan kaikesta sydämestäsi.
Älä nojaa omaan ymmärrykseesi, se ei sinua auta.
Kun et ymmärrä, luota!
Olemme korvanneet luottamuksen logiikalla ja ymmärryksellä.
Meillä on tarve ymmärtää, mutta luottamus korvaa tämän tarpeen.
En tiedä, mitä oikein tapahtuu, mutta luotan Sinuun, Jumala.
Minun ei tarvitse nojata omaan ymmärrykseeni, kävi miten kävi.
Mutta tunnen Sinut! Luotan Sinuun.
Älä koskaan korvaa luottamusta logiikalla.
Profetia, näyt ja unet kuuluvat uskon peruskiviin.
Niiden kautta opimme luottamaan Herraan koko sydämestämme.
Hengessä vaeltaminen on liikkumista Jumalan aikeissa.
Opimme näkemään Jumalan aikeet ja asettumaan linjaan niiden kanssa.
Luottaessamme siirrymme mahdottomasta mahdolliseen.
Kun emme tiedä, luotamme.
Kun kuulemme Jumalan äänen, tulee lähteä uskossa liikkeelle.
Lupaus on rakkauden kieltä.
Se paljastaa Jumalan päättäväisyyden meille.
Mitä, jos jokainen tilanne merkitseekin suuria siunauksia?
Kun ostaa auton tänä päivänä, siinä on kaikki herkut.
Istut ja painelet nappeja ja nautit niistä kaikista.
Voin painaa tätä nappia ja ääni sanoo, minne minun pitää mennä.
Toivottavasti se sanoo sen kohteliaasti.
Tosi ärsyttävä ääni GPS:ssä: "Laskee uudelleen."
Kuvittele GPS:iä puhumassa toisilleen: "Kuskini on idiootti."
"Jos minua ei olisi, hän ei ikinä selviytyisi mihinkään."
"Ilman minua hän olisi ilman työtä, hän olisi missannut haastattelun."
"Ilman minua lapsi olisi syntynyt pientareella, ei sairaalassa."
Mistähän tuokin mahtoi tulla, en tosiaan tiedä.
Mutta syytän siitä kokonaan Herraa.
Mitä jos jokainen hankala tilanne onkin -
Jumalan lupaus suuremmasta siunauksesta?
Monen suhde Jumalaan on varmasti lähentynyt olosuhteiden kautta.
Kaikkien olosuhteiden on tuotava lahja tullessaan.
Miksi? Koska kuulut Jeesukselle.
Jos olet Kristuksessa, niin ovat myös kaikki olosuhteesi.
Olosuhteidesi täytyy siis tuoda sinulle lahja.
Niiden täytyy tuoda vapautus elämääsi.
Olet nyt Valtakunnassa ja erilaisen Kuninkaan alamainen.
Mikään ei voi painaa sinua alas, mutta kaikki voi nostaa sinut.
On aika meidän alkaa käyttäytyä ja ajatella Valtakunnan tavoin.
Olen Valtakunnan kansalainen.
Pysyn jaloillani, kunnes tilanteeni antaa minulle, mitä Jumala haluaa.
En hievahda uskossani evankeliumiin - tämä on ajatusmallini.
Se on oikea ajatusmalli. Hengen mieli on elämä ja rauha.
Daavid oli Jumalan mielen mukainen mies, -
koska hänen sydämensä oli lujasti asetettu Jumalaan.
Jospa jokainen olosuhde on lähentymistä Jumalaan?
Uskon termein täynnä valtaa, identiteettiä -
Hengen hedelmää, siunausta ja suosiota.
Mitä jos vaikeudet, olosuhteet ja ongelmat on tarkoitettu -
olemaan jatkoa onnelliselle ja iloiselle uskonvaelluksellesi?
Jos niiden ei olekaan tarkoitus riisua sinulta Hengen hedelmää?
Jospa ne on tarkoitettu lisäämään sitä, tuomaan iloa ja rauhaa.
Koet suuremmin olevasi rakastettu.
Jos kriisi kestää jonkin kuukauden, luet hyväksesi kärsivällisyyden.
Minulla oli tilanne, jossa todella oli kyse kärsivällisyydestä.
Tilanne kesti seitsemän kuukautta.
Keräsin kärsivällisyyttä riittämiin pienelle kylälle.
Puoli vuotta tuon jälkeen jouduin kunnon taisteluun.
Sitä jatkui viisi kuukautta hellittämättä joka ikinen päivä.
Käytin joka pisaran kärsivällisyydestäni -
ja sain täyden voiton.
Voitin siinä tilanteessa, -
koska olin ollut kärsivällisyyden koulussa.
Minulla oli varastossa riittävästi kärsivällisyyttä.
Päihitin vihollisen joka päivä olemalla kärsivällinen.
Selvisin konfliktista muuttumatta kielteiseksi.
Pysyin Kristuksessa ja voitin suuren voiton kärsivällisyydelläni.
Tulin ulos siitä uusin ystävin ja voiden hengellisesti loistavasti.
Tulin ulos siitä myös mukanani käteistä rahaa.
Enkä tehnyt muuta kuin käytin varastoimaani kärsivällisyyttä.
Jotenkin tuntuu, että Jumala kyllä tietää, mitä tekee.
Oletko vastaanottanut kaiken sinulle kuuluvan nykyisissä olosuhteissasi?
Jos et, parasta lähteä aarteen metsästykseen.
Mitä siunauksia sinulle voisi olla tulossa juuri nyt?
Mikä on perintösi seuraava aste?
Mitkä ovat sinun perintösanasi, lupauksen sanat?
Meidän tulee ymmärtää, että Jumala rakastaa Kirjoituksien käyttämistä.
En usko Jumalan panevan pahakseen, vaikket lue Raamattua läpi vuodessa.
Hän saattaisi jopa rohkaista sinua olemaan tekemättä sitä.
Hän ei halua tylsistyä samalla tavalla kuin sinä.
Me aloitamme hyvässä aikomuksessa.
Kolmessa kuukaudessa olemme 14 lukua jäljessä ja koemme syyllisyyttä.
Sitten alamme kokea olevamme tuomittuja.
Ja Jumala katsoo sinua ja sanoo:
"En pyytänyt sinua tekemään sitä alun alkaenkaan."
"Minä en ole koskaan lukenut Raamattua läpi vuodessa."
Minä yritin sitä kerran.
Halusin kokea, miltä se tuntuu.
Se oli yhtä taistelua, jota minun ei olisi pitänyt käydä.
Olin 4. Mooseksen kirjan luvussa 4, kun Herra kysyi: Mitä oikein teet?
Sanoin: Yritän tässä lukea 4. Mooseksen kirjaa.
Hän kysyi: Miksi?
4. Mooseksen kirja on leirimuistio.
Siinä puhutaan vain teltoista ja granaattiomenista.
Kun lähden leireilemään, otan tällaisen teltan -
tai tuollaisen suojan tai sellaisen makuualustan ...
Pistän grillin yhteen nurkkaan ja riippumaton toiseen.
Se on leirimuistio hedelmäpäivällisestä.
Tämä menee niin kauas asiastani, että saan ottaa lentokoneen takaisin.
Mutta tiedän, mikä asian ydin oli!
Oi kiitos! Pääsinpäs siitä! Hän rakastaa minua!
Miten Jumala siis käyttää Kirjoituksia?
Tämän sekavan esitykseni takana on kyllä tärkeä ajatus ...
Jumala rakastaa Kirjoituksien avaamista.
Hän käyttää sitä raamatunkohtaa, jossa Hän haluaa sinun elävän.
Nyt!
Meillä on hetkiä, jolloin jokin kohta loikkaa sivulta silmillemme.
Innostut, sydän hakkaa, koet olevasi elossa ja Jumala puhuu sinulle.
Hän ei antanut sitä oppiaksesi sen ulkoa tai tutkiaksesi sitä.
Toki voit senkin tehdä.
Hän antoi sinulle lupauksen elämääsi varten, perintösanasi.
Kun Jumala antaa sinulle kohdan Raamatusta, Hän sanoo: -
"Kaikki tässä raamatun- kohdassa kuuluu sinulle."
"Se on sinun ja sinun on syytäkin tutkia, mitä haluan antaa sinulle."
Jokainen kokemus ja kohtaaminen, josta raamatunpaikassa kerrotaan,-
on sinulle tarkoitettu ohjeeksi ja avuksi.
Tuon kohdan jokainen lupaus kuuluu nyt sinulle.
Kaiken minkä siinä kerrotaan Minun tehneen, teen sinun elämässäsi.
Se on sinun perintösanasi.
Jeesus menee kotikaupunkinsa seurakuntaan.
Hän kävelee eteen ja ottaa vastaan kirjakäärön.
Yleensä luettiin alkaen siitä, mihin edellisellä viikolla päästiin.
Raamatussa kerrotaan Jeesuksen löytäneen kohdan.
Vapahtaja siis tohti lukea lukujärjestyksen ulkopuolelta.
Jos näin olisi tapahtunut seurakunnassa, jossa itse kasvoin -
vanhimmat olisivat tulleet ja voidelleet minut.
Hän löysi paikan, jossa sanottiin ...
Ja Hän alkoi lukea Jesajan lukua 61.
"Herran Henki on voidellut minut."
Mitä Hän tekee? Hän lukee ääneen omia perintösanojaan.
Tämä Minä olen ja voin tehdä sen, koska Minut on siihen voideltu.
Tämä on Minun perintösanani.
Se kuuluu Minulle ja aion tulla siksi.
Aion tulla sen eläväksi ruumiillistumaksi.
Moniko on saanut Jumalalta raamatunpaikan elämäänsä?
Katsokaapa! Moniko on saanut useamman kuin yhden? Entä kuusi?
Enemmän kuin kuusi?
Jos olet saanut perintösanan, sitä tulee tutkia kuten profetiaa.
Kaikki siinä kuuluu sinulle.
Jos siinä on nimi, voit saada saman identiteetin ja suhteen Jumalaan.
Jumala antoi minulle numerot 13 ja 14.
Hän sanoi kutsuneensa minut Kaalebiksi, uimaan vastavirtaan.
Haluan sinun olevan erilaisen Hengen mies.
Haluan sinun näkevän näkymättömiä. Haluan sinun nauttivan taistelusta.
Haluan, että rakastat jättiläisiä tietäen, että olen aina isompi.
Jos siinä mainitaan henkilön nimi, -
olen kutsunut sinut olemaan tuo henkilö.
Jos teillä miehillä on jakeessanne Ruutin nimi, -
lykkyä tykö vain!
Minä vain lasken leikkiä ... ehkä ...
Ehkä se tarkoittaa, että sinun on tarkoitus rakastaa vaimoasi -
niin kuin Ruutia rakastettiin. Aina löytyy sovellus.
Jumala antaa sananpaikan. Kenellä ei ole tätä kokemusta?
Nouskaa ylös. Rukoilemme puolestanne juuri nyt.
Nouskaa ylös vain!
Voi hyvä tavaton!
Tulkaa esiin vain. Teitä on varmasti lisää.
Nouskaa ylös ylös ylös ylös!
Ette te ole brittejä.
Ei teissä ole sitä varautuneisuutta - kuten minussa on.
Ympärillä olevat ihmiset, laskekaa kätenne heidän ylleen.
Jeesuksen nimessä!
Julistan sinulle, että tulet vetämään puoleesi unia, näkyjä, -
profetioita, Kirjoituksia ja että Jumala tulee yhteyteen kanssasi.
Jos kuuntelet tai katselet tätä ohjelmaa ja elät vailla profetiaa, -
etkä ole saanut raamatunpaikkaa, unta tai näkyä elämääsi, -
julistan sinulle Jeesuksen nimessä, ettet mitenkään pääse niistä.
Jeesuksen nimessä julistan, että Jumala tulee puhumaan sinulle.
Hän tulee luoksesi.
Hän ilmestyy sinulle ja saat unia ja näkyjä ja profeetallisia sanoja.
Jumalan Sana alkaa elää sinulle. Jumala vapauttaa Sanansa elämääsi.
Kun se tapahtuu, Hän on innoissaan ja sanoo: "Tämä sinä olet!"
"Kaikki tässä oleva kuuluu nyt sinulle, -
ja voit oppia olemaan linjassa Minun kanssani."
Jeesuksen nimessä.
Sinun ei pidä yrittää saada jotain, vaan olla rauhassa ja ottaa vastaan.
Se tulee, etkä voi estää sitä.
Jeesuksen nimessä julistamme tämän yllesi.
Jeesuksen tähden sekä roolisi ja asemasi vuoksi Valtakunnassa.
Aamen!
Bonus!
Mahdottoman uskominen ei tarkoita epäuskon väistymistä.
Emme taivuta ihmisiä uskomaan epärealistisia asioita.
Itse asiassa juuri päinvastoin. Se on epätodennäköisen normalisointia.
Se on jättiläisen inhimillistämistä.
Se on negatiivisen pilkkomista käsiteltävän kokoisiin annoksiin.
Et voita, ellet odota voittavasi.
Tappion ajatteleminen ei siis tule kysymykseenkään.
Tähän tarvitaan uusi ajatusmalli. Tappio ei ole koskaan vaihtoehto.
Joka asia on kutsu Jumalalta.
Osasi on luottaa lupaukseen, iloita läsnäolosta, totella Hengen sanoja.
Keskity suhteeseesi Hänen kanssaan.
Kristuksessa opimme paremman tavan nähdä ongelmat.
Olemme tottuneet tarkastelemaan asioiden ja ihmisten kielteisyyttä.
Yritämme ratkaista asian, ja se on normaali tapa toimia.
Mikä on todellinen ongelma hankalan ihmisen kanssa?
Se ei ole hänen käytöksensä.
Hänen identiteettinsä Kristuksessa tulee päivittää oikealle tasolle.
Jos näemme ihmisen ongelmana, meiltä jää jotain huomaamatta.
Silloin kohtelemme häntä kielteisesti.
Meidän ei tule katsoa vain puutteita ja vikoja -
vaan myös aina läsnäolevaa lupausta.
Lupauksen, profetioiden ja Jumalan puhuman Sanan näkökulmasta.
Vastuu ja vapaus kuuluvat yhteen.
Joskus kysyn ihmiseltä, -
mitä sellaista hän uskoo itsestään, joka oikeuttaa hänen käytöksensä.
Käyttäydyt tosi ikävällä tavalla.
En halua keskittyä käytöksesi tylyyteen, vaan identiteettiisi.
Jokin saa sinut tekemään näin.
Näet itsesi haitallisella tavalla, ja tämä on sen ilmentymä.
Mitä sellaista uskot itsestäsi, että näet oikeutuksen käytöksellesi?
Aina kysymys on identiteetistä.
Kun olemme kovin kielteisiä, on aika korottaa identiteettiämme.
Jos olemme yhä ahdistuneita, tarvitsemme identiteetin korotuksen.
Jos ensi reaktiomme on paniikki, tarvitsemme identiteetin korotuksen.
Kaikessa on kyse identiteetistä.
Kuka olet, kuka haluat olla ja miksi luulet olosuhteesi ilmaantuneen?
Se vie sinut siitä kuka olet nyt, siihen joka sinun tulee olla.
Ongelmasi on kulkuväline sinne.
Älä pelkää sitä vaan näe se lupauksena.
Näe se mahdollisuutena.
Tämän tilanteen on vietävä minut johonkin Kristuksessa.
Kysymys kuuluu: Miten tämä ongelma voi johtaa korotukseeni?
Se on hyvä kysymys.
Mikä on perintöni tässä asiassa?
Ainoa tapa katsoa asioita on Jumalan tapa.
Hyvyyden linssien läpi.
Katsomme elämää lupausten näkö- kulmasta, emme ongelmista käsin.
Ohjaamme ihmisiä saamiensa lupausten kautta läpimurtoihin.
Autamme ihmiset eteenpäin profeetallisten sanojen kautta, -
jotka ilmaisevat heidän persoonansa ja päämääränsä seuraavan tason.
Joskus menneisyyden vastalääke ei ole nykyisyyden ratkaiseminen.
Se on tulevaisuuden määrittäminen.
Pitäisikö se toistaa vielä englanniksi?
Joskus menneisyyden vastalääke -
ei ole nykyisyyden ratkominen.
Vastalääke on tulevaisuuden määrittäminen.
Jumala on nykyinen tulevaisuus.
Yleinen virhe on siinä, että katsomme asioita uhkakielen läpi.
Ja sen läpi, mihin tilaan se meidät jättää.
Asetumme ikään kuin takajaloillemme.
Emme siis ongelman tullen nojaakaan Jumalaan vaan takakenoon.
Katsomme asiaa uhkakielen läpi.
Joko ihmisiä tai tilannetta itseään.
Joskus voimme katsoa ongelmia aiempien kustannusten läpi, -
joita vastaavat tilanteet ovat yleensä maksaneet meille.
Tällä hetkellä pystymme vain näkemään tulevan vaikeuden.
Olet väsynyt ongelmaasi jo ennen kuin pääset edes liikkeelle.
Tämä tästä enää puuttui! Ei muuta kuin lunta tupaan.
Pistämme itsemme jo valmiiksi matalaksi.
Väsymme ensi metreillä ennen kuin pääsemme käsiksi koko asiaan.
Monesti työnnämme sitä tuonnemmas, koska se vie meiltä vain voimat.
Emme vain jaksa enää yhtään enempää.
Emme jaksa enää yhtään taistelua, olemme poikki ja kyllästyneitä.
Olet antanut itsellesi kunnolla selkään.
Etuoikeutesi on saada virvoitus.
Saada ajatusmalli, joka tuottaa energiaa, ei ime sitä sinusta.
Joka ei ime sinusta energiaa ja paloasi.
Jeesus kutsui luokseen kaikki raskautetut ja työn uuvuttamat.
"Ja Minä annan teille levon." Lepo on ase vihollista vastaan.
Harjoitan lepoani joka ikinen päivä.
Joka ikinen päivä poikkeuksetta harjoitan lepoa ja elän rauhassa.
En muista, koska viimeksi olisin ollut ahdistunut jostakin.
Rauha on oikeutesi.
Lepo on oikeutesi. Ilo on oikeutesi.
Kohtaamamme ongelmat on lähetetty lisäämään näitä kaikkia.
Ne ovat vain osa etupakettia.
Muista, että mikään näkyvä asia ei ole se todellinen asia.
Todellinen asia on tuon asian takana, ja se on suhde Jeesukseen.
Kun sen näkyvän asian siirtää pois tieltä, -
pääasia on Sinun ja minun välinen ja mitä se merkitsee meille, Isä.
Mitä se merkitsee suhteellemme? Suhteessa tapahtuu korotus.
Kun sitten katsoo ongelmaa, löytääkin itsensä sen yläpuolelta.
Et olekaan sen kantapään alla.
Ongelman yläpuolella on myös valtaa sen yli, ja nyt voit kuulla Jumalaa.
Voit vastata Jumalalle, olla Hänelle kuuliainen ja kasvat suosiossa.
Olet luottavainen, Jumalan kanssa kaikki on mahdollista.
Koko suhteesi on noussut uudelle, mahdollisuuden tasolle.
Ellet nosta suhdettasi Jumalaan ensin, ongelma nujertaa sinut.
Älä siis tee asiasta pääasiaa, vaan pidä suhteesi Jumalaan pääasiana.
Näin voimme liittyä Jumalaan kaikissa mahdollisuuksissa.
Mahdottomat olosuhteet eivät meitä lannista, -
vaan Jumalan mahdollisuudet antavat energiaa.
'Kristus meissä' tarkoittaa pääsyä Luojan yhteyteen sisimmässämme.
Hänen kanssaan voimme luoda elämän, jota haluamme elää Hengessä.
Päädyt aina luomaasi elämään.
Oli se sitten hyvää tai pahaa.
Tee siitä hyvä!
Opettelemme murtautumaan ulos epäonnistumisen malleistamme.
Asioista, joista olemme varmoja, ettei meistä ole niihin.
Kun liitymme Jumalan aikeisiin, kasvamme Kristuksessa.
Otamme vastuun siunauksistamme.
Astumme lujempaan suhteeseen Herran kanssa.
On aika astua ulos epävarmuuden ja riittämättömyyden varjosta.
Ja ... nostakaa päänne pystyyn!
Hän on jo voittanut maailman.
Olet osa tuota voittoa.
Tajuamatta jäänyt potentiaali aiheuttaa suurimman tuskan.
Keskinkertaisuuden väkivalta pitää meitä hengellisessä niukkuudessa.
Keskinkertaisuus on aina näkymätön.
Kunnes palavuus ilmestyy ja paljastaa sen.
Ongelma eivät ole olosuhteemme.
Ongelma on se, miten tulkitsemme olosuhteemme.
Ajattelemme olosuhteitamme vain niiden sisältämien vaikeuksien läpi.
Jumala näkee ne valmistamansa huolenpidon valossa.
Jokaisessa olosuhteessa on ensin kyse suhteesta.
Sinun tulee muuttua ensin, ja tilanne ratkaistaan sen jälkeen.
Lupauksen tuoma ilo on kohtaaminen Jumalan kanssa.
Lupaus on suunniteltu luomaan kohtaaminen.
Tämä ilo tulee sen omistamisesta.
Liitymme Jumalaan lupauksen kautta, emme ongelman kautta.
Lopputuloksen tiedät ja voit iloiten tehdä yhteistyötä prosessissa.
Kuljen tämän tien tietäen sen lopputuloksen.
Olen innoissani ja se kiinnostaa minua.
Koska tulen kokemaan, että mahdollisuus muuttuu todeksi.
Rukoillaan.
Isä, kiitän Sinua.
Olet niin innoissasi ja rakastat meitä.
Olet innolla mukana elämässämme, ja se on meille ihme ja merkki.
Sinusta on niin mahtavaa olla kanssamme.
Miten ihmeellistä onkaan vaeltaa kanssasi!
Kiitän sinua rauhasta tässä huoneessa juuri nyt.
Siitä, että olet häirinnyt kaikkia ahdistuksiamme -
ja saanut meidät innostumaan itsestäsi.
Olet ottanut huolemme ja pelkomme ja saanut ne katoamaan.
Ja nyt ihmeellisesti, yhtäkkiä, luottamus on palannut.
Luotamme Sinuun.
Luotamme Sinuun, luotamme Sinuun, luotamme Sinuun ...
Olet kanssamme, ja me onnistumme ja voitamme -
silkan kiihkeän, voimallisen aikeesi vuoksi meitä kohtaan.
Nyt näemme selkeästi.
Näemme selvästi.
Kaikessa on kyse mahdollisuudesta.
Kaikki on mahdollista.
Olemme oppimassa -
omaa auktoriteettiamme.
Että vaikeuksien pitää painua polvilleen edessämme.
Kaiken tulee taipua Jumalan tarkoitusperiin.
Opimme, miten kallisarvoisia ja elinvoimaisia ja tärkeitä olemme -
Sinun suunnitelmissasi ja tarkoitusperissäsi.
Otan siis auktoriteetin yli kaiken jäljellä olevan pelon, ahdistuksen, -
huolen, paniikin, epäuskon ja epäilyksen ja sidon sen.
Kiroan sen Jeesuksen nimessä ja käsken sitä irrottamaan otteensa.
Käsken sitä jättämään meidät, Jeesuksen nimessä.
Julistan, ettei ole epätoivoa. On ainoastaan hyvyys.
Ellemme uskoisi näkevämme Herran hyvyyttä -
elävien maassa, olisimme vaipuneet epätoivoon.
Julistan epätoivon kirotuksi Jeesuksen nimessä.
Käsken hyvyyttä nousemaan sydämessäsi, ajattelussasi, -
tilanteessasi, olosuhteissasi - käsken hyvyyttä vuotamaan sinulle.
Julistan sinulle Jeesuksen nimessä, -
että Jeesus sinussa vetää koko Taivasta puoleesi.
Jeesus sinussa vetää puoleensa koko Taivasta.
Jeesus sinussa kykenee ottamaan vastaan paineenkin alaisena.
Sinusta voi tulla se nainen ja mies, joka Jumala haluaa sinun olevan.
Olet ihanampi kuin tiedätkään, voimallisempi kuin tajuatkaan.
Voit tehdä kaiken Kristuksessa, -
koska Hän itse vahvistaa sinua voimallisesti.
Siunaan sinua Jeesuksen nimessä ja julistan sinulle, että olet vapaa.
Voit siis liikkua vapaasti mahdollisuuksien maassa.
Joka kerta kohdatessasi ongelman kuulet ding-äänen.
"Olet vapaa liikkumaan mahdollisuuksien maassa!"
Kuulet sen kuin ding-soiton.
Rohkaisemme toisiamme näkemään mahdollisuuden.
Mitä Jumala aikoo, mitä Hän tekee, etsitään suurempia siunauksia.
Olemme aarteen etsinnässä, emme pulmia pyydystämässä.
Etsimme siunauksia ja mahdollisuuksia.
Etsimme majesteettiutta.
Haluamme päästä lähemmäs Jumalaa, ja nyt siihen on mahdollisuus!
Käytä ongelmaa, älä anna sen käyttää sinua.
Siunaan teitä Jeesuksen nimessä. Elätte mahdollisuuksien maassa.
Pitäkää hauskaa ja nauttikaa.
Aamen. Kiitos kun kuuntelitte.
Suomennos: Marketta Ruishalme